'રાષ્ટ્રપતિના અભિભાષણ પછીના પીએમના ભાષણો આવા નથી હોતા'\nસંસદમાં રાષ્ટ્રપતિના ભાષણના આભાર પ્રસ્તાવની ચર્ચામાં નરેન્દ્ર મોદીએ કોંગ્રેસ પર આક્ષેપો કર્યા હતા.

આ ભાષણ દરમિયાન સદનમાં 'જુમલેબાજી નહીં ચલેગી', 'મેચ ફિક્સિંગ બંધ કરો' અને 'જૂઠે ભાષણ બંધ કરો' જેવા નારા ગૂંજતા રહ્યા.

તેમણે કહ્યું કે કોંગ્રેસમુક્ત ભારત મહાત્મા ગાંધીનો વિચાર છે. આથી ભાજપને ગાંધીનું ભારત જોઈએ છે.

આ ઉપરાંત ભાજપ પર ઉઠાવાતા સવાલો પર કહ્યું કે વિપક્ષ ભાજપ વિશે ખરાબ વાતો કરતા કરતા ભારતની ખરાબ વાત કરી નાખે છે. શું કટોકટી અને અખબારની પ્રેસ પર રોક લગાવવાવાળું ભારત જોઈએ છે?

કોંગ્રેસ પર વિવિધ યોજનાઓ મામલે શ્રેય લેવા અંગે પણ તેમણે પ્રહાર કર્યા હતા.

તમને આ વાંચવું પણ ગમશે:

વરિષ્ઠ પત્રકાર નિરજા ચૌધરીએ બીબીસી સાથે વાત કરતા જણાવ્યું, "વડાપ્રધાને એમના ભાષણમાં જે જે મુદ્દાઓનો ઉલ્લેખ કર્યો એનાથી એવું લાગ્યું જાણે કે આપણે ઇલેક્શન મોડમાં આવી ગયા છીએ." 

તેઓ કહે છે કે પીએમનું આજે સંસદમાં ભાષણ એક રીતે ચૂંટણી માટેના ભાષણોની શરૂઆત હતી.

નિરજા ચૌધરી આગળ જણાવે છે, "રાહુલ બનામ મોદી વચ્ચેની ફાઇટ ખૂબ જ રસપ્રદ હશે. 

પીએમ પહેલાં પણ અવાર નવાર કોંગ્રેસ વિરુદ્ધ બોલતા જ રહ્યા છે. 

આ વિશે નિરજા કહે છે, ''આજે પીએમ સંસદમાં બોલ્યા. આક્રમક રીતે બોલ્યા. પહેલાથી વધારે વ્યક્તિગત રીતે પ્રહારો કર્યા. મોટાભાગે રાષ્ટ્રપતિના અભિભાષણ પછીના પીએમના ભાષણો આવા નથી હોતા.'' 

નિરજા આગળ કહે છે કે પીએમએ કોંગ્રેસની એક એક ખામીઓને ઉજાગર કરી. 

ગુજરાત અને રાજસ્થાનના વિધાનસભાની ચૂંટણીના પરિણામો પછી એટલું તો નક્કી છે કે એનડીએ સામે જીતવું આસાન નહી હોય. તેમની સામે પડકારો ઘણા છે.

એવામાં હિંદુત્ત્વ પર જોર મૂકશે કે નહીં તેના જવાબમાં તેમણે જણાવ્યું કે ભાજપ ગોટાળા ના થાય તેનું ખાસ ધ્યાન રાખશે. સાથે જ હિંદુત્ત્વ પર ભાર મૂકશે.

રાજનૈતિક પ્રતિક્રિયાઓ

કોંગ્રેસ અધ્યક્ષ રાહુલ ગાંધીએ કહ્યું કે તેઓ જનતાને જવાબ આપવાને બદલે કોંગ્રેસ પર વાકપ્રહારો કરી રહ્યા છે.

તેમણે કહ્યું કે આ એનડીએની સરકાર છે. પીએમ મોદીજી છે. કદાચ તેઓ ભૂલી ગયા છે કે તેઓ દેશના પીએમ છે, વિપક્ષના નહીં.

રાહુલે એ પણ કહ્યું કે તમે કોંગ્રેસ વિશે વાત કરો પણ આ તેના માટેની જગ્યા નથી. અહીં તમારે દેશને જવાબ આપવાનો હોય છે.

કોંગ્રેસ નેતા શશિ થરૂરે પીએમના ભાષણ પર પ્રતિક્રિયા આપતા ફરી એક વખત 'ફારાગો' શબ્દનો પ્રયોગ કર્યો.

તેમણે કહ્યું કે બની શકે કે પીએમ એક શાનદાર વક્તા હશે પણ તેમનું આ ભાષણ ગુમરાહ કરવાવાળું...\n\ntl;dr:
વડાપ્રધાન નરેન્દ્ર મોદીએ બુધવારે લોકસભા અને રાજ્યસભામાં કોંગ્રેસની ઝાટકણી કાઢી હતી.